અમારી સોસાયટીમાં દરેક તહેવારની ઉજવણી માટે મોટે ભાગે દરેક વસ્તુ જાતે જ તૈયાર કરવામાં આવે છે. આ વાત કરતાં મંડળની મિકિતા શાહ કહે છે, ‘કંદીલ બનાવવાનું કામ બચ્ચાપાર્ટી કરે છે જે માટે અમે તેમને જોઈતી સામગ્રીમાં વાંસની લાકડી, બટરપેપર, જિલેટીનપેપર, સ્કૅચ-પેન વગેરે લાવી આપીએ છીએ. ક્રિશિત, ધૈર્ય, સિદ્ધાર્થ, શુભ, અંકિત, વિરાજ, આયુષી, ત્રિશા, મેધા, વિશ્રુતિ, પ્રિયંકા, અનિલ, અદ્વિતા, દિશા, જશ, ઋષિકેશ વગેરે બાળકો સાથે મળીને કંદીલ તૈયાર કરે છે. વર્ષોથી અમે જાતે તૈયાર કરેલું કંદીલ અમારી સોસાયટીના મેઇન ગેટ પાસે લગાવીએ છીએ જેના પર નેન્સી કો. હા. સોસાયટી લખેલું હોય છે. અમારે ત્યાં ગણેશોત્સવ દરમ્યાન વિવિધ થીમ તૈયાર કરવામાં આવે છે. હજી આ વર્ષના ગણપતિ વખતે વુડન થીમ હતી જેમાં સોસાયટીના બધા સભ્યોએ સાથે મળીને વુડન પ્લૅટફૉર્મ જાતે જ બનાવ્યું હતું અને એ પહેલાં મહેલની થીમ હતી. જ્યારે નવરાત્રિ વખતે હવનના દિવસે મહિલાઓએ ૩૨ કિલો ફૂલ લાવી જાતે જ હાર-તોરણ તૈયાર કર્યા હતાર઼્ અને હવનકુંડ પણ જાતે બનાવ્યું હતું; જ્યારે હોળી વખતે હોળી તૈયાર કરી ધુળેટી માટે ડીજે વગાડવા બાળકો જ સીડીમાં રીમિક્સ તૈયાર કરે છે.’